CELEX: 22008D0039
Language: sk
Date: 2008-03-14 00:00:00
Title: Rozhodnutie Spoločného výboru EHP č. 39/2008 zo 14. marca 2008 , ktorým sa mení a dopĺňa protokol 31 k Dohode o EHP o spolupráci v špecifických oblastiach mimo štyroch slobôd

10.7.2008   
            
            
               SK
            
            
               Úradný vestník Európskej únie
            
            
               L 182/42
            
         
      ROZHODNUTIE SPOLOČNÉHO VÝBORU EHP
   
   č. 39/2008
   zo 14. marca 2008,
   ktorým sa mení a dopĺňa protokol 31 k Dohode o EHP o spolupráci v špecifických oblastiach mimo štyroch slobôd
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore, zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej články 86 a 98,
   keďže:
   
               (1)
            
            
               Protokol 31 k dohode bol zmenený a doplnený rozhodnutím Spoločného výboru EHP č. 96/2007 z 27. júla 2007 (1).
            
         
               (2)
            
            
               Je vhodné rozšíriť spoluprácu medzi zmluvnými stranami dohody tak, aby zahŕňala rozhodnutie Rady 2007/779/ES, Euratom z 8. novembra 2007 o ustanovení mechanizmu Spoločenstva v oblasti civilnej ochrany (prepracovanie) (2).
            
         
               (3)
            
            
               Rozhodnutie 2007/779/ES, Euratom zrušuje rozhodnutie Rady 2001/792/ES, Euratom (3) začlenené do dohody, a preto je potrebné ho v rámci dohody zrušiť.
            
         
               (4)
            
            
               Protokol 31 k dohode má byť zmenený a doplnený z toho dôvodu, aby sa umožnila táto rozšírená spolupráca s nadobudnutím účinnosti od 1. januára 2008,
            
         ROZHODOL TAKTO:
   Článok 1
   Znenie písmena b) článku 10 ods. 8 protokolu 31 k dohode sa nahrádza takto:
   „Akty Spoločenstva, ktoré nadobúdajú účinnosť od 1. januára 2008:
   
               —
            
            
               
                  32007 D 0779: rozhodnutie Rady 2007/779/ES, Euratom z 8. novembra 2007 o ustanovení mechanizmu Spoločenstva v oblasti civilnej ochrany (prepracovanie) (Ú. v. EÚ L 314, 1.12.2007, s. 9).“
            
         Článok 2
   Toto rozhodnutie nadobúda účinnosť dňom nasledujúcim po poslednom oznámení Spoločnému výboru EHP podľa článku 103 ods. 1 dohody (4).
   Uplatňuje sa od 1. januára 2008.
   Článok 3
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 14. marca 2008
      
         
            Za Spoločný výbor EHP
         
         
            predseda
         
         Alan SEATTER
         
      
   
   
      (1)  Ú. v. EÚ L 47, 21.2.2008, s. 1.
   
      (2)  Ú. v. EÚ L 314, 1.12.2007, s. 9.
   
      (3)  Ú. v. EÚ L 297, 15.11.2001, s. 7.
   
      (4)  Ústavné požiadavky neboli oznámené.